རིག་གནས་གང་ཞིག་ཡུལ་གཞན་ཞིག་ནས་ཡུལ་གཞན་ཞིག་ཏུ་དར་བར་ཡུལ་དེའམ་མི་རིགས་དེ་ལ་སྔ་མོ་ནས་རིག་གནས་དེ་དང་ཆ་མཐུན་པའི་གནས་མང་པོ་མངའ་དགོས་པ་ཡིན་ཏེ།དེ་ལྟར་མ་བྱུང་ན་རིག་གནས་དེ་ནང་འདྲེན་བྱས་པ་ཙམ་ལས་ཡུལ་དེར་ཕན་པ་འབྱུང་བ་ཧ་ཅང་གི་དཀའ་མོ་རེད།དེས་ན་རིག་གནས་དེ་མ་དར་བའི་གོང་རོལ་ན་ཡུལ་ལམ་མི་རིགས་དེ་ལ་སྔོན་ཚུད་ནས་ཆ་རྐྱེན་དེ་ཚང་དགོས་ལུགས་ལ་བོད་ཀྱི་དེང་རབས་རྩོམ་རིག་སྨྲ་བ་མཚོ་སྔོན་མི་རིགས་སློབ་གྲྭ་ཆེན་མོའི་རྒན་བུ་བཞི་དོན་གྲུབ་ལགས་ཀྱི་ཆེད་རྩོམ་ཕྱོགས་བསྒྲིགས་སུ་ཁོང་གིས་མི་རིགས་ཤིག་ལ་རིག་གནས་གསར་པ་ཞིག་དར་དགོས་ཚེ་དེ་ལ་རྒྱུ་དང་རྐྱེན་ངེས་ཅན་ཞིག་ཚང་དགོས་པ་སྟེ།རིག་གནས་དེ་དང་ལེན་དང་རྐང་ཚུགས་པའི་སྤྱི་ཚོགས་ཀྱི་རྨང་གཞི་དང་རིག་གནས་ཁོར་ཡུགཤེས་རིག་ཆུ་ཚད་སོགས་མཐུན་རྐྱེན་ཚང་དགོས་པའང་ཧ་ཅང་གལ་ཆེ་བར་སྣང་།ཞེས་གསུངས་འདུག